Diari Oficial de la Generalitat Valenciana


Sumari del DOGV 9793, del 21-02-2024 (2024/891)

Edicte sobre l'informe ambiental i territorial estratègic de la modificació puntual d'ordenació detallada del Pla general d'ordenació urbana (canvi d'ús cultural recreatiu privat a ús residencial), carrer d'Ortega y Gasset, 4.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/891


Data del document
:   30-01-2024

Organisme emissor
:   Ajuntament d'Alfafar

Tipus de document
:   Edicte

Descriptors 

:   * administració local
    * pla d'urbanisme

Edicte sobre l'informe ambiental i territorial estratègic de la modificació puntual d'ordenació detallada del Pla general d'ordenació urbana (canvi d'ús cultural recreatiu privat a ús residencial), carrer d'Ortega y Gasset, 4. [2024/891]  
Empar Martín Ferriols, primera tinenta d'alcalde, segons delegació d'atribucions DA 2023-2650, de 25 d'agost 2023, en qualitat d'òrgan ambiental i territorial municipal, vista la proposta de la Comissió d'avaluació ambiental municipal, adoptada en sessió de 23 de gener de 2024, ha resolt:  
  
«Primer. Incoar el procediment davant l'Ajuntament d'Alfafar en la seua condició d'òrgan ambiental i territorial conforme l'article 48.c del TRLOTUP 1/2021; a este efecte de substanciar el procediment en la forma regulada en l'article 52 i següents, i prèvia la informació pública, procedir a l'aprovació definitiva de la modificació puntual d'ordenació detallada del Pla general d'ordenació urbana (canvi d'ús cultural recreatiu privat a ús residencial), carrer d'Ortega y Gasset, 4, de conformitat amb les atribucions municipals a les quals s'ha fet referència en este informe i dins dels terminis previstos en esta legislació.  
  
  
Segon. Aprovar l'informe ambiental i territorial subscrit per la Comissió d'avaluació ambiental municipal, de data 23 de gener de 2024, amb els efectes establits en l'article 53.7 del TRLOTUP, referit al sòl urbà i ordenació detallada; així com entenent l'escassa entitat de la modificació puntual; no identificant-se altres administracions afectades o legislació especial concurrent; amb el que deriva una competència completa i exclusiva de l'Ajuntament d'Alfafar.  
  
  
Tercer. Sotmetre al tràmit de participació pública i consultes, mitjançant inserció del corresponent anunci en el DOGV, de la modificació puntual d'ordenació detallada del Pla general d'ordenació urbana (canvi d'ús cultural recreatiu privat a ús residencial), carrer d'Ortega y Gasset, 4, durant el termini de 45 dies hàbils, d'acord amb l'article 55.3 del TRLOTUP 1/2021, així com donar la màxima difusió i posar a la disposició del públic els documents esmentats, a través del web municipal d'Alfafar.  
  
Quart. Una vegada concloses les anteriors actuacions, l'indicada modificació puntual d'ordenació detallada del Pla general d'ordenació urbana (canvi d'ús cultural recreatiu privat a ús residencial), carrer d'Ortega y Gasset, 4, serà sotmesa a l'aprovació pel Ple de l'Ajuntament, tal com preceptua l'article 57.1.d del TRLOTUP, prèvia resolució de les al·legacions formulades, si escau.  
  
Cinqué. Traslladar la present resolució al promotor i que esta resolució constituïsca un acte de tràmit.»  
  
Contra la present resolució, per la qual s'emet l'informe ambiental i territorial estratègic pel procediment simplificat, no cabrà la interposició de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estime convenient en dret.  
  
La resolució d'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'aprova esta modificació en el termini màxim de quatre anys des de la publicació.  
  
Alfafar, 30 de gener de 2024.- La primera tinenta d'alcalde (p. d. DA 2023-2650, 25.08.2023): Empar Martín Ferriols.